《送熊思诚司理之比部二首》
明代·秦镐

时运欣大造，动植悲秋霜。
自公莅中土，日令专春阳。
噬嗑垂易训，明罚遵三章。
江湖日流血，不足非杀伤。
所余已腐败，密网谁堪张。
跳梁自意外，君子安其常。
平反广孝思，千载扬休光。¤

作者简介：河南汝阳人，字周京。屡试不第，遂绝意仕进，工古文。崇祯间征辟，不就。农民军克汝阳，绝食死，年八十二。有《髣园消夏录》。